Document ID: 32011D0094

32011D0094
L 038/33
SLUŽBENI LIST EUROPSKE UNIJE
25.05.2010.
ODLUKA VIJEĆA
od 25. svibnja 2010.
o potpisivanju Sporazuma između Europske unije i Sjedinjenih Meksičkih Država o određenim aspektima usluga zračnog prijevoza
(2011/94/EU)
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 5.,
uzimajući u obzir prijedlog Europske komisije,
budući da:
(1)
Odlukom od 5. lipnja 2003. Vijeće je ovlastilo Komisiju za otvaranje pregovora s trećim zemljama o zamjeni određenih odredaba u postojećim bilateralnim sporazumima sa sporazumom na razini Unije.
(2)
Komisija je u ime Unije dogovorila Sporazum o određenim aspektima usluga zračnog prijevoza (dalje u tekstu „Sporazum”) sa Sjedinjenim Meksičkim Državama u skladu s mehanizmima i smjernicama iz Priloga Odluci Vijeća od 5. lipnja 2003.
(3)
Sporazum koji je Komisija dogovorila treba potpisati, pod uvjetom da se on kasnije sklopi,
DONIJELO JE OVU ODLUKU:
Članak 1.
Ovime se u ime Unije odobrava potpisivanje Sporazuma između Europske unije i Sjedinjenih Meksičkih Država o nekim aspektima usluga zračnog prijevoza, pod uvjetom da se taj Sporazum sklopi.
Tekst Sporazuma priložen je ovoj Odluci.
Članak 2.
Predsjednik Vijeća ovime se ovlašćuje da imenuje osobu ili osobe opunomoćene za potpisivanje Sporazuma u ime Unije, pod uvjetom da se on sklopi.
Članak 3.
Ova Odluka stupa na snagu na dan donošenja.
Članak 4.
Ova se Odluka objavljuje u Službenom listu Europske unije.
Sastavljeno u Bruxellesu 25. svibnja 2010.

Labels: 8
18
15
5